# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. november 24–i ülésére)

## TÁRGY: LAKÁS BÉRBEADÁSA LÁSZLÓ BLANKA RÉSZÉRE

László Blanka kérelmet nyújtott be Kiskőrös Város Polgármesterének címezve, hogy Kiskőrös Város Önkormányzata bérlakást biztosítson számára, tekintettel arra, hogy pályakezdő tanárként Kiskőrösön letelepedhessen.

László Blanka Szabadkán született, egyetemi tanulmányait Magyarországon, ezen belül Pécsett végezte, osztatlan gordonkatanári szakon szerzett diplomát ez évben. Blanka Klebersberg ösztöndíjas volt már az egyetem első évétől kezdve. Támogatást négy éven át kapott. Az ösztöndíj feltételeinek eleget téve Magyarországon helyezkedett el, melyben a Klebersberg Központ és a Kiskőrösi Tankerületi Központ is segített. Jelenleg félállásban foglalkoztatják két helyen, Kiskőrösön a SZÓ-LA-M Alapfokú Művészeti Iskola 6 órában és Jánoshalmán 5 órában csellótanár munkakörben.

Az iskola igazgatója támogatja kérelmét, tekintettel arra, hogy tanárnőnek túl mesze van az otthona ahhoz, hogy minden nap Szabadkáról utazzon, valamint Kiskőrösön van múltja a csellóoktatásnak, lehetőségei a tanszak újraindításának, felvirágoztatásának és a vonós tanszak erősítésének.

Az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet 6. § (1) bekezdése alapján a Képviselő-testület az önkormányzati bérlakást Kiskőrös város szakember-ellátottságának biztosítása és a pályakezdő szakemberek letelepítése érdekében Kiskőrös közigazgatási területén működő önkormányzati, állami és egyházi fenntartású intézmény vagy szervezet munkavállalója, valamint területi ellátási kötelezettség teljesítésére az Önkormányzattal kötött szerződés keretében egészségügyi feladatot ellátó háziorvos, házi gyermekorvos, fogorvos szakemberek részére – a polgármester javaslatára – pályázat kiírása nélkül adja bérbe.

A fentiekre tekintettel javasolom, hogy a Képviselő-testület a város szakember-ellátottságának biztosítása érdekében adja bérbe a Kiskőrös belterületi 2587/10/A/10 helyrajzi számon nyilvántartott, természetben 6200 Kiskőrös, Petrovics István utca 2. szám III. emelet 10. ajtószám alatti 1,5 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 50 m2 alapterületű összkomfortos lakást László Blanka részére 8 hónapos időtartamra, de legfeljebb a Kiskőrösi SZÓ-LA-M Alapfokú Művészeti Iskolánál fennálló munkaviszonya időtartamára.

**Kiskőrös, 2021. november 16.**

**Domonyi László s.k.,**

**polgármester**

## HATÁROZAT-TERVEZET

A Képviselő-testület

1. egyetért azzal, hogy a város szakember ellátottságának biztosítása érdekében, valamint az önkormányzat tulajdonában álló lakások és nem lakás célú helyiségek bérletéről és elidegenítéséről szóló 5/2014. (III.27.) önkormányzati rendelet értelmében az Önkormányzat üzleti vagyonát képező, Kiskőrös belterületi 2587/10/A/10 helyrajzi számon nyilvántartott, természetben 6200 Kiskőrös, Petrovics István utca 2. szám III. emelet 10. ajtószám alatti 1,5 szoba, 1 konyha, 1 közlekedő, 1 fürdőszoba, 1 WC, 1 éléskamra, 1 tároló helyiségekből álló 50 m2 alapterületű összkomfortos lakást bérbe adja, László Blanka 7635 Pécs, Cinke Dűlő tanya 3. szám alatti lakos részére 8 hónapos időtartamra, de legfeljebb a Kiskőrösi SZÓ-LA-M Alapfokú Művészeti Iskolánál fennálló munkaviszonya időtartamára.
2. felhatalmazza a polgármestert a határozat-tervezet mellékletét képező lakásbérleti szerződés aláírására.

**Felelős:** polgármester

**Határidő:** azonnal